title: بورݣراݣ
text: بورݣراݣ هو واحد لواد فلغرب د لمغريب، الطول ديالو 240 كلم, تيخرج من لأطلس لمتوسط (جبل متورزݣان حدا مولاي بوعزة) وتيصبً فلمحيط لأطلسي، مابين لمدن د سلا والرباط.
  
  لمعدل د الصبيب د بورݣراݣ هو 23 ميترو مكعب فالتانية، ولكن فوقت لفيضانات, يقدر يوصل تال 1500.
  
  لأصل دسمية 
  ف لعصر لقديم كان واد بورݣراݣ كيتسما واد سلا. كاين بزاف د النظريات على سميت بورݣراݣ ولأصل ديالها. من بينهم كاين هادو:
   بورݣراݣ بلأمازيغية تاتعني هاداك اللي غادي جاي (المد و الجزر).
   بورݣراݣ بلأمازيغية تاتعني مول لحجر الصغير (زعما لواد فيه حجز صغير "الرݣراݣ").
  
  التاريخ ديالو 
  
  بورݣراݣ عندو تاريخ قديم ومرتابط بزاف بلمدن د سلا والرباط. ما بين أهم لأحدات اللي وقعو فبورݣراݣ:
   ف 1269 بناو لمرينيين قناة مابين لواد وباب لمريسة فسلا، اللي خلا لما يوصل تال تمًا، وولاً لميناء فلباب د لمدينة نيشان.
   ف لقرن 17 تأسسات لجمهورية د بورݣراݣ، اللي خدات سميتها من لواد، واللي كانت دولة جمعات سلا والرباط ولوداية، وكان لواد عنصر مهم فيها.
   ف 1755 تبدلو التضاريس د لواد مورا الزلزال د لشبونة، ومابقاش صالح باش يكون فيه مرسى.
   ف 1936 حبسو لبركاصات من لواد وبدات تاتبنا لقنطرة د مولاي لحسن، اللي كانت هي أول قنطرة على لواد.
  
  السدود اللي فيه 
  
  ف 1974, تبنا السد ديال سيدي محمد بن عبد الله على بورݣراݣ, ف 17 كلم من المصب ديالو. كاين 7 د السدود خرا صغيرة عليه. لهدف دهاد السدود هو أولا تجمع لما اللي تيعاون فالشريب ولفلاحة, وثانيا باش ينتج الضو اللي تيمشي للمصانع.
  
  لمارينا د بورݣراݣ 
  بدا لمشروع د لمارينا د بورݣراݣ ف 2006, و لهدف ديالو هو تتقاد الضفة د لواد من الجوايه بجوج د الرباط وسلا, ويكونو فيه بزاف د لحوايج ولأنشطة اللي يقدر يديرهم الواحد إما سائح ولا تا اللي ساكن تمًا.
  
  أغاني عليه 
  بزاف د لمغنيين غناو على بورݣراݣ حيث عندو تاريخ كبير كتيرشي حيت تيجمع مابين سلا والرباط. من بين لإنتاجات اللي كانو عليه كانلقاو:
   أوپيريط مشروع بورقراق, اللي معروفة تا بسميت "أنا رباطي، انا سلاوي"، اللي كتبها لمسرحي أحمد الطيب لعلج، واللي لحًنها لموسيقار عبد السلام عامر.
  
  عيون لكلام 
  
  واد مغريبي
  الرباط
  سلا
  مقالة ب جودة مابيهاش (تصنيف د إحصائيات لمينحة د 2023)
  لجغرافيا د جهة الرباط سلا القنيطرة